**Ministru kabineta noteikumu projekta "Grozījumi Ministru kabineta 2010. gada 14. septembra noteikumos Nr. 863 "Kārtība, kādā zemessargu iesaista Zemessardzes uzdevumu izpildē un apmācībā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. punkta redakciju. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts "Grozījumi Ministru kabineta 2010. gada 14. septembra noteikumos Nr. 863 "Kārtība, kādā zemessargu iesaista Zemessardzes uzdevumu"" (turpmāk – Noteikumu projekts) izstrādāts atbilstoši Ministru kabineta 2017. gada 19. decembra protokollēmuma Nr. 63 63. § (TA-1511) “Informatīvais ziņojums “Par valdības rīcības plāna 2016. gadam 77. punkta “Izstrādāt priekšlikumus ekonomiskajiem stimuliem uzņēmējiem, lai motivētu viņu darbinieku regulāru piedalīšanos Zemessardzes mācībās” izpildes organizēšanu”” (turpmāk - Ministru kabineta 2017. gada 19. decembra protokollēmums Nr. 63 63. §) 2. punktā noteiktajam uzdevumam - Aizsardzības ministrijai līdz 2018.gada 1.martam sagatavot nepieciešamos grozījumus Militārā dienesta likumā, Latvijas Republikas Zemessardzes likumā, Darba likumā un Valsts un pašvaldību institūciju amatpersonu un darbinieku atlīdzības likumā, lai darba devējiem nodrošinātu iespēju piešķirt uz militāro mācību laiku apmaksātu mācību atvaļinājumu vai papildus atvaļinājumu rezerves karavīriem un zemessargiem.Noteikumu projekta izstrāde nepieciešama, lai pilnvērtīgi arī Ministru kabineta līmeņa tiesību aktos īstenotu paredzētā tiesiskā regulējuma ieviešanu, kas izriet no minētā uzdevuma.Noteikumu projekta spēkā stāšanās paredzēta normatīvajos aktos noteiktajā vispārējā kārtībā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izpildot Ministru kabineta 2017. gada 19. decembra protokollēmuma Nr. 63 63. § 2. punktā doto uzdevumu, 2019. gada 4. aprīlī spēkā stājās grozījumi Darba likumā un Latvijas Republikas Zemessardzes likumā.Grozījumi Zemessardzes likumā un Darba likumā nosaka, ka, sākot ar 2020. gada 1. janvāri, darba devējs vienu reizi gadā attaisnojošu iemeslu dēļ atbrīvo no darba pienākumu veikšanas darbinieku, zemessargu, kurš piecas darba dienas pēc kārtas neveic darba pienākumus, bet gan iesaistās zemessargu kolektīvajā apmācībā, saņemot par to atlīdzību. Tāpat grozījumi nosaka, ka darba devējs pēc savas izvēles var izmaksāt atlīdzību darbiniekiem, kuri, iepriekš par to paziņojot, neveic darba pienākumus saistībā ar zemessarga individuālo apmācību vai rezerves karavīra militārajām mācībām.Saskaņā ar pieņemtajiem grozījumiem darba devējiem tiks kompensēti izdevumi, kas tiem radušies, izmaksājot darbiniekiem atlīdzību par atrašanos zemessargu kolektīvajā apmācībā līdz piecām darba dienām kalendārā gada ietvaros Ministru kabineta noteiktajā apmērā un kārtībā.Noteikumu projekta izstrāde nepieciešama, lai pilnvērtīgi arī Ministru kabineta līmeņa tiesību aktos īstenotu tiesiskā regulējuma ieviešanu, kas izriet no Ministru kabineta uzdevuma.2019. gada 4. aprīlī spēkā stājās likumprojekts “Grozījumi Latvijas Republikas Zemessardzes likumā”, kas Latvijas Republikas Zemessardzes likuma 6. panta ceturtajā un 41., 42. un 43. daļā noregulē jautājumus par to, kādā veidā darba devējs vai izglītības iestāde atbrīvo no darba pienākumu veikšanas vai studijām darbinieku, kas tiek iesaistīts zemessargu apmācībā darba dienās. Līdz minēto grozījumu izdarīšanai šo jautājumu regulēja Latvijas Republikas Zemessardzes likuma 6. panta ceturtās daļas 1.punkts.Ministru kabineta 2010. gada 14. septembra noteikumu Nr. 863 "Kārtība, kādā zemessargu iesaista Zemessardzes uzdevumu izpildē un apmācībā" 5. punktā ir noteikta kārtība, kādā Zemessardzes vienības komandieris informē zemessarga darba devēju vai izglītības iestādes vadītāju, kurā mācās zemessargs par zemessarga iesaisti Zemessardzes uzdevumu izpildē vai apmācībā, tostarp, par gadījumu, kad persona tiek iesaistīta zemessargu apmācībā darba dienās. Lai nodrošinātu precīzas un korektas atsauces, kas tiek veidotas Ministru kabineta 2010. gada 14. septembra noteikumu Nr. 863 "Kārtība, kādā zemessargu iesaista Zemessardzes uzdevumu izpildē un apmācībā" 5. punktā uz Latvijas Republikas Zemessardzes likuma normām, nepieciešams izdarīt grozījumu šo noteikumu 5. punktā, norādot to Latvijas Republikas Zemessardzes likuma tiesību normu, kas šo jautājumu regulē pēc grozījumu spēkā stāšanās Latvijas Republikas Zemessardzes likumā.  |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki, Latvijas Darba devēju konfederācija, Valsts kontrole, Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Noteikumu projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts tika izstrādāts kopā ar šādiem tiesību aktu projektiem: 1) Grozījumi Darba likumā;2) Grozījumi Militārā dienesta likumā;3) Grozījumi Latvijas Republikas Zemessardzes likumā;4) Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem".2019. gada 4. aprīlī spēkā stājās grozījumi Darba likumā un Latvijas Republikas Zemessardzes likumā, tādēļ tagad Noteikumu projekts tiek virzīts apstiprināšanai kopā ar Ministru kabineta noteikumu projektu ”Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem". |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).Pēc Noteikumu projekta izsludināšanas Valsts sekretāru sanāksmē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts 2018. gada 31. janvārī tika publicēts Aizsardzības ministrijas tīmekļvietnē, adrese: <http://www.mod.gov.lv/Ministrija/Sab_lidzdaliba/Sa_Pa.aspx>, sadaļā “Sabiedrības līdzdalība”, lūdzot sniegt priekšlikumus par Noteikumu projektu līdz 2018. gada 14. februārim.Tāpat atsaucoties uz Valsts pārvaldes iekārtas likuma 10. panta septītās daļas regulējumu, atsauce uz Noteikumu projektu 2018. gada 31. janvārī tika publicēta Ministru kabineta tīmekļvietnē, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības līdzdalības procesa laikā netika saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nacionālie bruņotie spēki, Latvijas Republikas Zemessardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav.  |

Ministru prezidenta biedrs,

aizsardzības ministrs Artis Pabriks

I.Gulbe, 67335127,

ieva.gulbe@mod.gov.lv